पीएम मोदी और बाइडेन की मीटिंग से पहले यूएस बना रहा भारत पर प्रेशर, जानें क्या है वजह
रूस और यूक्रेन युद्ध को लेकर अमेरिका, भारत पर अपना प्रेशर बना सकता है। व्हाइट हाउस ने रविवार को खुद ये बात कही है।
नई दिल्ली: पीएम मोदी और अमेरिकी राष्ट्रपति जो बाइडेन आज ऑनलाइन बैठक करने वाले हैं। इस बैठक को दोनों देशों के लिए काफी अहम माना जा रहा है। इस दौरान मौजूदा द्विपक्षीय सहयोग समेत रूस और यूक्रेन युद्ध को लेकर भी दोनों नेताओं के बीच बातचीत हो सकती है। इस बीच ये खबर आई है कि रूस और यूक्रेन युद्ध को लेकर अमेरिका, भारत पर अपना प्रेशर बना सकता है। व्हाइट हाउस ने रविवार को खुद ये बात कही है। दरअसल हालही में रूसी विदेश मंत्री सर्गेई लावरोव ने युद्ध मामले में भारत के रुख की प्रशंसा भी की थी। इसके बाद से अमेरिका चिढ़ा हुआ लग रहा है।दरअसल पूरा मामला ये है कि जब से यूक्रेन पर रूस ने हमला किया है, तब से अमेरिका समेत कई देश रूस को अलग-थलग करने की कोशिश में हैं। ऐसे में वह कई तरह के बैन उस पर लगाना चाहते हैं। यूएन में इसको लेकर अब तक कई प्रस्ताव लाए जा चुके हैं, जिसका कई देशों ने समर्थन भी किया है। लेकिन भारत जैसे कई देश ऐसे भी हैं, जिन्होंने इस मुद्दे पर अपना स्टैंड न्यूट्रल रखा है। अब अमेरिका चाहता है कि भारत रूस की नीतियों की आलोचना करे। इसी मुद्दे को लेकर आज अमेरिकी राष्ट्रपति जो बाइडेन और पीएम मोदी के बीच बातचीत भी हो सकती है।